Roberto Mancini f'diżgwid wara ċajta fuq Instagram Il-coach tat-team nazzjonali Taljan Roberto Mancini talab apoloġija wara li qasam ċajta fuq il-profil tiegħu fuq Instagram li xejn ma niżlet tajjeb ma' xi sezzjoni tal-popolazzjoni Taljana. Mancini qasam mas-segwaċi tiegħu cartoon fejn kien hemm wieħed li kien pożittiv għall-Covid-19 u meta saqsewh kif ħa l-virus, hu qalilhom mill-aħbarijiet tat-televiżjoni. Dan kollu ma niżel xejn tajjeb ma' xi nies li kkummentawlu filwaqt li kien hemm ukoll xi kliem dispreġjattiv. Hekk kif ra dan kollu, Mancini ħassar din iċ-ċajta immedjatament. Hu qal li ma kienx jaf li se jaqla' daqshekk kontroversja u skuża ruħu jekk b'xi mod offenda lil xi ħadd. Bħalissa fl-Italja għaddejja t-tieni mewġa ta' dan il-virus fejn diversi persuni qed jinstabu pożittivi għalih.